CELEX: 32006R1488
Language: mt
Date: 2006-10-09 00:00:00
Title: 1488/2006/KE: Regolament tal-Kummissjoni (KE) Nru 1488/2006 tad- 9 ta' Ottubru 2006 li jiffissa l-koeffiċjenti tad-deprezzament li għandhom jiġu applikati meta jinxtraw prodotti agrikoli b'intervent, għas-sena ta' kontabilità tal-2007

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               147
            
         REGOLAMENT TAL-KUMMISSJONI (KE) Nru 1488/2006
   tad-9 ta' Ottubru 2006
   li jiffissa l-koeffiċjenti tad-deprezzament li għandhom jiġu applikati meta jinxtraw prodotti agrikoli b'intervent, għas-sena ta' kontabilità tal-2007
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 1883/78 tat-2 ta' Awwissu 1978 li jistabilixxi r-regoli ġenerali għall-finanzjament tal-interventi mill-Fond Agrikolu Ewropew għall-Gwida u l-Garanzija (1), u b'mod partikolari it-tieni sentenza tal-Artikolu 8(1) tiegħu.
   billi:
   
               (1)
            
            
               Skont l-Artikolu 3(1)(b) tar-Regolament tal-Kunsill (KE) Nru 1290/2005 tal-21 ta' Ġunju 2005 dwar il-finanzjament tal-Politika Agrikola Komuni (2) l-interventi intiżi biex jirregolaw is-swieq komuni huma ffinanzjati mill-Fond Agrikolu Ewropew ta' Garanzija (EAGF).
            
         
               (2)
            
            
               F'konformità mal-Artikolu 8 tar-Regolament (KEE) Nru 1883/78, id-deprezzament tal-prodotti agrikoli maħżuna skont is-skema tal-intervent għandu jsir fil-waqt tax-xiri tagħhom. Il-perċentwal tad-deprezzament jikkorrispondi għall-massimu tad-differenza bejn il-prezz tax-xiri u dak previdibbli tal-bejgħ għal kull prodott. Dan il-perċentwal għandu jkun definit għal kull prodott qabel il-bidu tas-sena tal-kontabilità. Il-Kummissjoni tista', barra minn hekk, tillimita d-deprezzament fil-waqt tax-xiri għal frazzjoni ta' dan il-perċentwal ta' deprezzament, li ma tistax tkun anqas minn 70 % tad-deprezzament totali.
            
         
               (3)
            
            
               L-Anness VIII, il-punti 1, 2 u 3 tar-Regolament tal-Kummissjoni (KE) Nru 884/2006 tal-21 ta' Ġunju 2006 li jistabbilixxi r-regoli dettaljati tal-aplikazzjoni tar-Regolament tal-Kunsill (KE) Nru 1290/2005, f'dak li jirrigwarda l-finanzjament mill-Fond Agrikolu Ewropea tal-Garanzija (FAEG) ta' miżuri ta' intervent fil-forma tal-ħżin pubbliku u l-kontabilità tal-operazzjonijiet ta' ħżin pubbliku min-naħa tal-aġenziji tal-pagamenti tal-Istati Membri (3), jiddetermina l-modalitajiet tal-kalkolu tad-deprezzament.
            
         
               (4)
            
            
               Għaldaqstant jidher f'loku li, għal ċerti prodotti, jiġu definiti l-koeffiċjenti li, matul is-sena tal-kontabilità 2007, għandhom ikunu applikati mill-aġenziji ta' intervent għall-valuri tax-xiri ta' kull xahar ta' dawn il-prodotti, sabiex l-aġenziji msemmija jkunu jistgħu jistabbilixxu l-ammonti tad-deprezzament.
            
         
               (5)
            
            
               Il-miżuri pprovduti f'dan ir-Regolament huma skont l-opinjoni tal-Kumitat għall-Fondi Agrikoli
            
         ADOTTAT DAN IR-REGOLAMENT:
   Artikolu 1
   Għall-prodotti li jidhru fl-Anness u li, wara xiri b'intervent pubbliku, jinħażnu jew jittieħdu f'idejn l-aġenziji ta' intervent bejn l-1 ta' Ottubru 2006 u t-30 ta' Settembru 2007, l-aġenziji ta' intervent għandhom japplikaw għall-valuri tal-prodotti mixtrija kull xahar il-koeffiċjenti ta' deprezzament li jidhru fl-Anness imsemmi.
   Artikolu 2
   L-ammonti tal-infiq, ikkalkolati bil-qies tad-deprezzament imsemmi fl-Artikolu 1 ta' dan ir-Regolament, għandhom ikunu kkomunikati lill-Kummissjoni fil-kuntest tad-dikjarazzjonijiet stabbiliti skont ir-Regolament tal-Kummissjoni (KE) Nru 883/2006 (4).
   Artikolu 3
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   Dan ir-Regolament għandu japplika mill-1 ta' Ottubru 2006.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 9 ta' Ottubru 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 216, 5.8.1978, p. 1. Ir-Regolament emendat l-aħħar bir-Regolament (KE) Nru 695/2005 (ĠU L 114, 4.5.2005, p. 1).
   
      (2)  ĠU L 209, 11.8.2005, p. 1. Ir-Regolament emendat bir-Regolament (KE) Nru 320/2006 (ĠU L 58, 28.2.2006, p. 42).
   
      (3)  ĠU L 171, 23.6.2006, p. 35.
   
      (4)  ĠU L 171, 23.6.2006, p. 1.
   
      ANNESS
      Koeffiċjenti ta' deprezzament li għandhom japplikaw għall-valuri tax-xiri ta' kull xahar
      
                  Prodotti
               
               
                  Koeffiċjenti
               
            
                  Qamħ komuni tajjeb għall-ħobż
               
               
                  —
               
            
                  Xgħir
               
               
                  0,07
               
            
                  Qamħirrum
               
               
                  —
               
            
                  Zokkor
               
               
                  —
               
            
                  Ross paddy
               
               
                  —
               
            
                  Alkoħol
               
               
                  0,45
               
            
                  Butir
               
               
                  —
               
            
                  Trab tal-ħalib xkumat
               
               
                  —